|  |
| --- |
| PATVIRTINTA  Klaipėdos miesto savivaldybės  tarybos 2014 m. gruodžio 18 d.  sprendimu Nr. T2-336 |
| (Klaipėdos miesto savivaldybės |
| tarybos 2015 m. birželio 11 d. |
| sprendimo Nr. T2-129 redakcija) |

**KLAIPĖDOS MIESTO SAVIVALDYBĖS**

**MIESTO INFRASTRUKTŪROS OBJEKTŲ PRIEŽIŪROS IR MODERNIZAVIMO PROGRAMOS (Nr. 07) APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | 2015-ieji metai | | | | | | | |
| **Asignavimų valdytojai, kodai** | Savivaldybės administracija, 1  Investicijų ir ekonomikos departamentas, 5  Miesto ūkio departamentas, 6 | | | | | | | |
| **Programos pavadinimas** | **Miesto infrastruktūros objektų priežiūros ir modernizavimo programa** | | | | Kodas | | **07** | |
| **Programos parengimo argumentai** | Programa parengta siekiant didinti miesto viešųjų erdvių patrauklumą, užtikrinti mieste švarą ir tvarką, teikti miesto gyventojams kokybiškas komunalines paslaugas, prižiūrėti ir modernizuoti miesto inžinerinės infrastruktūros objektus, užtikrinti miesto kapinių funkcijas, laidojimo paslaugų teikimą, miesto statinių ir visuomeninių socialinių, sveikatos priežiūros, kultūros, sporto įstaigų remonto darbus | | | | | | | |
| **Ilgalaikis prioritetas (pagal KSP)** | Tvari urbanistinė raida | | | | **Kodas** | | **II** | |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką | | | | **Kodas** | | **02** | |
| **Programos tikslas** | Teikti miesto gyventojams kokybiškas komunalines ir viešųjų erdvių priežiūros paslaugas | | | | **Kodas** | | **01** | |
| **Tikslo įgyvendinimo aprašymas:**  **01 uždavinys. Siekti, kad miesto viešosios erdvės būtų tvarkingos, jaukios ir saugios.**  *Miesto aikščių, skverų ir kitų bendro naudojimo teritorijų priežiūra*. Bus siekiama, kad miesto viešosios erdvės – skverai, alėjos, parkai – taptų estetiškesnės ir patrauklesnės miesto gyventojams ir turistams, bus prižiūrimi ir tvarkomi miesto gėlynai. Bus atliekami kasmetiniai priežiūros darbai: prižiūrimi ir remontuojami miesto fontanai, gertuvės, pildomas miesto inventorius (2015 m. bus įsigyta 50 šiukšliadėžių, 55 suoliukai) bei vykdoma jo priežiūra (2015 m. planuojama suremontuoti apie 70 suoliukų, 80 šiukšliadėžių, turizmo informacinės sistemos objektų, atnaujinti Debreceno gyvenamojo rajono ženklą). Kasmet atliekami miesto puošybos darbai švenčių metu, puošiama kalėdinė eglė. 2015–2016 m. bus vykdomas Debreceno gyvenamojo rajono aikštės atnaujinimo projektas: planuojama suremontuoti aikštėje esantį fontaną, atnaujinti aikštės dangas, įrengti naujus suoliukus, šiukšliadėžes, pasodinti želdinius, įrengti automobilių laikymo aikštelę. 2015 m. planuojama atnaujinti Karlskronos aikštės dangas, parengti Žardininkų gyvenamojo kvartalo viešosios erdvės tvarkybos projektą. 2015–2016 m. bus pradėti rengti Atgimimo aikštės, viešosios erdvės prie buvusio „Vaidilos“ kino teatro ir kitų viešųjų erdvių, įtrauktų į Klaipėdos miesto integruotos teritorijos vystymo programą, techniniai projektai.  *Švaros ir tvarkos užtikrinimas bendro naudojimo teritorijose*.  Bus toliau vykdomas savivaldybei priskirtų teritorijų sanitarinis valymas (iki 3,8 km2), parkų bei žaliųjų plotų želdinimas, bešeimininkių statinių ir nelegalių objektų nukėlimo bei nugriovimo darbai, parkų, skverų, žaliųjų plotų želdinimas (iki 3,4 km2 ), gyvatvorių ir gėlių gazonų priežiūra.  Kaip ir kasmet, bus atliekamas miesto viešųjų tualetų remontas ir priežiūra, konteinerinių tualetų nuoma. Taip pat numatoma vykdyti naminių gyvūnų (šunų, kačių) registracijos ir identifikacijos, beglobių gyvūnų gaudymo, karantinavimo, užmigdymo, eutanazijos paslaugų pirkimą, prižiūrėti šunų vedžiojimo aikšteles, ekskrementų dėžes, atnaujinti naminių gyvūnų ir jų savininkų duomenų bazę.  *Miesto paplūdimių priežiūros organizavimas*. Miesto paplūdimiai sezono metu yra miesto gyventojų ir svečių traukos centras. Planuojamos lėšos kasmetiniams Danės upės, Girulių, Melnragės ir Antrosios Melnragės, Smiltynės bei Neįgaliųjų paplūdimių sanitarinio rankinio ir mechanizuoto valymo darbams, skęstančiųjų gelbėjimo paslaugai užtikrinti, paplūdimių infrastruktūros objektų priežiūrai, inventoriaus (persirengimo kabinų, suolelių, šiukšliadėžių) remontui ir atnaujinimui. Melnragėje ir Smiltynėje poilsiautojams bus teikiamos viešojo tualeto paslaugos. 2015–2016 m. bus naujinama paplūdimių infrastruktūra siekiant Mėlynosios vėliavos statuso.  *Miesto viešųjų erdvių ir gatvių apšvietimo užtikrinimas*. Bus užtikrintas kasmetinis elektros energijos pirkimas miesto apšvietimui. Per metus vidutiniškai miesto gatvių apšvietimui ir šviesoforų darbui suvartojama apie 8100 MWh elektros energijos. Bus atliekami einamojo remonto bei avarinių gedimų likvidavimo darbai ir radiofikacijos linijų remontas. Siekiant sumažinti energijos vartojimą, planuojama įdiegti apšvietimo reguliatorius, kuriais būtų galima reguliuoti apšvietimo intensyvumą ir taip taupyti elektros energiją. Planuojama, kad šią priemonę įgyvendins UAB „Gatvių apšvietimas“.  *Integruotos stebėjimo sistemos viešose vietose nuoma ir retransliuojamo vaizdo stebėjimo paslaugos pirkimas*. Bus toliau palaikoma integruoto stebėjimo sistema viešose vietose – vaizdo kameromis visą parą filmuojamos nesaugios miesto dalys, vaizdas perduodamas į stebėjimo punktą, veikiantį Vyriausiojo policijos komisariato patalpose. Atsižvelgiant į kriminogeninę situaciją ir siekiant išlaikyti gyventojų saugumą, 2015 m. 5 kameros bus perkeltos į didesnio saugumo reikalaujančias miesto dalis.  *Danės upės krantinės rekonstravimas*. Bus tęsiamas ES finansuojamas projektas „Danės upės krantinių nuo Biržos tilto iki Mokyklos gatvės tilto rekonstravimas“. Įgyvendinus projektą bus suremontuota 310 m Danės upės krantinių nuo Biržos tilto iki įplaukos prie Jono kalnelio ir sutvarkyta 500 m2 prieigų.  *Dokumentacijos parengimas tikslinės integruotos teritorijos projektams įgyvendinti.* Siekiant pasirengti 2014–2020 m. ES finansinės paramos panaudojimui, 2015 m. bus baigtos 2 galimybių studijos (tikslinės teritorijos gyvenamųjų teritorijų ir gretimų visuomeninių erdvių tvarkymo bei II vandenvietės pritaikymo švietimo, sporto, saviraiškos reikmėms) bei rengiami kiti dokumentai, reikalingi tolimesniam projektų įgyvendinimui.  *Mūrinės sienos remontas Herkaus Manto gatvėje.* 2015 m. planuojama suremontuoti ir impregnuoti raudonų plytų mūrinę sieną (210 m2) esančią HerkausManto gatvėje, prie geležinkelio tilto.  *Statinių, keliančių pavojų gyvybei ir sveikatai, griovimas.* Bus griaunami Klaipėdos miesto savivaldybei nuosavybės teise priklausantys negyvenamieji pastatai (statiniai), kurie savivaldybės tarybos sprendimais yra pripažinti netinkamais naudoti dėl fizinio nusidėvėjimo (Birutės g. 5, Arimų g. 14, Turgaus g. 7, 9, 11 ir kt.).  **02 uždavinys. Užtikrinti laidojimo paslaugų teikimą, miesto kapinių priežiūrą ir poreikius atitinkantį laidojimo vietų skaičių.**  *Laidojimo paslaugų teikimas ir kapinių priežiūros organizavimas.* Bus vykdomi kasmetiniai laidojimo paslaugų darbai: vykdomas mirusių (žuvusių) žmonių palaikų išvežimas iš įvykio vietų, neatpažintų, vienišų ir mirusių, kuriuos artimieji atsisako laidoti, žmonių palaikų laikinas laikymas (saugojimas) bei palaidojimas savivaldybės lėšomis. Siekiant užtikrinti švarą ir tvarką miesto kapinėse, planuojamos lėšos kapinių priežiūrai – valymui, apsaugai, administravimui, vandens įrenginių priežiūrai, elektros energijos pirkimui, kapinių inventorizavimui, stendų bei ženklų įrengimui, aikštelių ženklinimui ir kt. 2015 m. numatyta atlikti Joniškės kapinių takų (150 m takų) bei tvoros remonto darbus.  **03 uždavinys. Užtikrinti švarą ir tvarką daugiabučių gyvenamųjų namų kvartaluose, skatinti gyventojus renovuoti ir prižiūrėti savo turtą.**  Kaip ir kasmet, bus atliekami sezoniniai darbai – savivaldybei priskirtų daugiabučių namų kiemų teritorijų (apie 3,7 km2) sanitarinis valymas (vasaros laiku – šaligatvių, asfaltuotų, žvyruotų dangų valymas, žaliųjų plotų priežiūra, šienavimas, lapų sugrėbimas bei šiukšlių surinkimas; žiemos laiku esant sniegui – sniego valymas, smėlio ir druskos mišinio barstymas, šiukšlių surinkimas).  **04 uždavinys. Eksploatuoti, remontuoti ir plėtoti inžinerinio aprūpinimo sistemas.**  *Vandens tiekimo ir nuotekų tinklų tvarkymas.* 2015 m. bus siekiama plėtoti ir prižiūrėti miesto lietaus nuotekų tinklus, atlikti nuolatinius lietaus nuotekų tinklų eksploatacijos ir einamojo remonto darbus (eksploatuojama 285 km lietaus nuotekų tinklų).  *Paplūdimių elektrifikacijos ir radiofikacijos linijų eksploatacija ir remontas.* Ypač aktuali yra paplūdimių elektrifikavimo problema, elektros infrastruktūra yra labai nusidėvėjusi, todėl 2015–2017 m. kasmet planuojama sumontuoti po 44–45 garsiakalbius, pastatyti po 3–4 atramas, pakeisti po 230–240 m laidų ir kabelių.  **05 uždavinys. Racionaliai ir taupiai naudoti energetinius išteklius savivaldybės biudžetinėse įstaigose.**  *Biudžetinių įstaigų patalpų šildymas*. Siekiant racionaliau ir taupiau naudoti šilumos išteklius ir savivaldybės lėšas, nuo 2013 m. savivaldybės biudžetinių įstaigų patalpų šildymo išlaidos yra apskaitomos centralizuotai. Iš viso šildoma 116 biudžetinių įstaigų eksploatuojamų pastatų (kultūros, sporto, socialinių, švietimo įstaigų ir Klaipėdos skęstančiųjų gelbėjimo tarnybos) | | | | | | | | |
| **01 tikslo rezultato vertinimo kriterijai** | | | | | | | | |
| Kriterijaus pavadinimas, mato vnt. | | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais | | | | | |
| 2014 (faktas) | 2015 | | 2016 | | 2017 |
| Namų ūkių, kurie naudojasi centralizuotomis vandentiekio tiekimo paslaugomis, dalis, proc. | | Miesto ūkio departamentas | 98 | 99,2 | | 99,4 | | 99,4 |
| Namų ūkių, kurie naudojasi centralizuotomis nuotekų surinkimo bei tvarkymo paslaugomis, dalis, proc. | | Miesto ūkio departamentas | 98 | 97,8 | | 97,9 | | 97,9 |
| Suvartota elektros energijos miesto gatvių apšvietimui vidutiniškai per metus, KWh vienam šviestuvui | | Miesto ūkio departamentas | 569 | 560 | | 560 | | 560 |
| Apleistų ir nenaudojamų pastatų skaičius mieste, vnt. | | Miesto ūkio departamentas | 104 | 102 | | 98 | | 96 |
| **Numatomas programos įgyvendinimo rezultatas:**  Įgyvendinus programos priemones, bus padidintas miesto viešųjų erdvių patrauklumas, mieste užtikrinta švara ir tvarka, gyventojams bus teikiamos kokybiškos komunalinės paslaugos, prižiūrimi ir modernizuojami miesto inžinerinės ir rekreacinės infrastruktūros objektai | | | | | | | | |
| **Galimi programos vykdymo ir finansavimo variantai:**  Klaipėdos miesto savivaldybės biudžeto lėšos, pajamos už atsitiktines paslaugas, pajamos iš patalpų nuomos, valstybės lėšos, Europos Sąjungos paramos lėšos, paskolos | | | | | | | | |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**  2.1.3 uždavinys. Efektyviai naudoti ir vystyti inžinerinę infrastruktūrą.  2.3.1 uždavinys. Užtikrinti tvarų kraštovaizdžio vystymą.  2.3.2 uždavinys. Diegti energijos taupymo ir atsinaujinančių energijos išteklių sistemas.  2.3.3 uždavinys. Vykdyti prevencines aplinkosaugos priemones.  2.4.1.uždavinys. Pritaikyti bendruomenės poreikiams teritorijas prie vandens.  2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą | | | | | | | | |
| **Susiję Lietuvos Respublikos ir savivaldybės teisės aktai:**  Lietuvos Respublikos vietos savivaldos įstatymas, Lietuvos Respublikos statybos įstatymas, Lietuvos Respublikos Vyriausybės nutarimas „Dėl laisvųjų ekonominių zonų pripažinimo valstybei svarbiais  ekonominiais projektais“, Klaipėdos miesto savivaldybės tarybos 2005 m. gruodžio 22 d. sprendimas Nr. T2-394 „Dėl Klaipėdos miesto viešųjų tualetų išdėstymo schemos specialiojo plano patvirtinimo“, Klaipėdos miesto bendro naudojimo teritorijų apšvietimo gerinimo 2008–2018 m. programa (2007-12-20, Nr. T2-448), Klaipėdos miesto savivaldybės 2013–2020 metų strateginis plėtros planas | | | | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_